b'\n_START_ARTICLE_\nMednarodni kmetijsko-\xc5\xbeivilski sejem\n_START_PARAGRAPH_\nRadgonski kmetijsko-\xc5\xbeivilski sejem (okraj\xc5\xa1ano AGRA) je sejem, ki se vsako leto odvija na sejmi\xc5\xa1\xc4\x8du v Gornji Radgoni. Je najpomembnej\xc5\xa1a tovrstna sejemska prireditev v dr\xc5\xbeavi, ki se je udele\xc5\xbeujejo razstavljavci \xc5\xbeivine in kmetijskih izdelkov iz vse Evrope. Leta 2009 se je tako sejma udele\xc5\xbeilo 1680 razstavljavcev iz 29 dr\xc5\xbeav, leta 2014 pa 1750 razstavljavcev iz prav toliko dr\xc5\xbeav._NEWLINE_Sejem je bil v sodobni obliki prvi\xc4\x8d organiziran leta 1962 pod imenom Pomurski sejem. Leta 1975 je prireditelj pre\xc5\xa1el pod okrilje Gospodarskega razstavi\xc5\xa1\xc4\x8da, leta 1993 pa se je osamosvojil kot samostojna dru\xc5\xbeba Pomurski sejem d.d, ki ima zdaj v lasti radgonsko sejmi\xc5\xa1\xc4\x8de.'